జితేన్ రామనంది

జితేన్ రామనంది (జననం 1994 సెప్టెంబరు 15) ఒమన్ జాతీయ క్రికెట్ జట్టు తరపున ఆడే భారతీయ సంతతికి చెందిన ఒమన్ క్రికెటర్. అతను ఎడమచేతి వాటం బ్యాట్స్‌మన్, ఎడమచేతి మీడియం బౌలరు. 2025 ఫిబ్రవరిలో జితేన్, ఒమన్ జాతీయ జట్టు తరపున రంగప్రవేశం చేశాడు.

 తొలినాళ్ళ జీవితం 
రామనంది 1994 సెప్టెంబరు 15న గుజరాత్‌లో జన్మించారు. నవ్‌సారిలోని ఒక చిన్న గ్రామానికి చెందిన జిటేతేన్, ఆయన బాల్యంలోనే క్రికెట్‌ను ఎంచుకున్నాడు. అండర్-19 స్థాయిలో బరోడాకు ప్రాతినిధ్యం వహించాడు."Gujarati players and businessmen propel Oman's cricketing rise: 4 state-born players feature in Asia Cup squad". Times of India. Retrieved 31 December 2025.

భారతదేశంలో క్రికెట్ ఆడే రోజుల్లో, గుజరాత్‌లో జరిగిన ఇంటర్-క్లబ్ టోర్నమెంటులలో హార్దిక్ పాండ్యా వంటి వారితో కలిసి ఆడాడు.

 అంతర్జాతీయ కెరీర్ 
రామనంది స్వదేశంలో ఎదుర్కొన్న ఆర్థిక సమస్యల కారణంగా 2019 లో ఒమన్‌కు వెళ్లి స్థానిక ప్రైవేట్ కంపెనీ కోసం ఆడటం ప్రారంభించాడు. అతను 2025 ఫిబ్రవరిలో 2024–2026 క్రికెట్ ప్రపంచ కప్ లీగ్ 2 తొమ్మిదవ రౌండ్ సందర్భంగా యునైటెడ్ స్టేట్స్‌తో స్వదేశంలో జరిగిన మ్యాచ్‌లో ఒమన్ తరపున తన వన్డే ఇంటర్నేషనల్ (ODI) రంగప్రవేశం చేశాడు.  అయితే, ఆ మ్యాచ్‌లో అతనికి బౌలింగ్ చేసే అవకాశం లభించలేదు.

అతను 2025 ఫిబ్రవరి 21న అమెరికాతో జరిగిన T20I సిరీస్‌లో తన ట్వంటీ20 అంతర్జాతీయ (T20I) రంగప్రవేశం చేశాడు  అతను ఆడిన రెండు మ్యాచ్‌లలో 17 పరుగులు చేశాడు. ఒక్క వికెట్ కూడా తీయలేకపోయాడు.

2025 సెప్టెంబరులో, అతను 2025 ఆసియా కప్ కోసం ఒమన్ జట్టులో చోటు దక్కించుకున్నాడు.  అతను టోర్నమెంటు‌లో ఆడిన రెండు మ్యాచ్‌లలో, అతను 4 వికెట్లు పడగొట్టాడు, 25 పరుగులు చేశాడు.

2025 డిసెంబరులో, అతను 2026 పురుషుల T20 ప్రపంచ కప్ కోసం ఒమన్ జట్టులో చోటు దక్కించుకున్నాడు. ఇది ICC ఈవెంట్‌లో అతని తొలి ప్రదర్శన.

 మూలాలు 

వర్గం:ఒమన్ టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1994 జననాలు